विनम्रता स्वभाव में होनी चाहिए, दि‌खावे में नहीं
विनम्रता हमारा स्वभाव होना चाहिए। ये न आदत और न ही दिखावा रहे। चूंकि आज मनुष्य को अपनी छवि, अपने व्यक्तित्व का प्रदर्शन करना होता है, इसलिए दिखावे का महत्व बढ़ता जा रहा है। अपने से बड़े के सामने विनम्र होना मजबूरी है। समकक्ष केPt. Vijayshankar Mehta's column - Humility should be in nature, not in appearance
विनम्रता हमारा स्वभाव होना चाहिए। ये न आदत और न ही दिखावा रहे। चूंकि आज मनुष्य को अपनी छवि, अपने व्यक्तित्व का प्रदर्शन करना होता है, इसलिए दिखावे का महत्व बढ़ता जा रहा है। अपने से बड़े के सामने विनम्र होना मजबूरी है।
समकक्ष के सामने विनम्र रहना अभिनय हो जाता है। हम हनुमान जी से सीखें कि उनके लिए विनम्रता स्वभाव थी। श्रीराम सबको विदा कर रहे थे, फिर हनुमान जी की बारी आई। हनुमान जी चाहते तो श्रीराम से सीधा कह सकते थे कि मुझे आप रोक लीजिए।
रामजी चाहते थे कि जो कुछ भी हो प्रोटोकॉल के तहत हो। अभी हनुमान सुग्रीव के मंत्री है, तो राजा सुग्रीव की अनुमति मिलना जरूरी है। इसलिए राम बोले नहीं। हनुमान समझ गए। तुरंत हनुमान जी से सुग्रीव से कहा, ‘तब सुग्रीव चरन गहि नाना। भांति बिनय कीन्हे हनुमान’ ‘हनुमान जी ने सुग्रीव के चरण पकड़कर अनेक प्रकार से विनती की और कहा कि मैं कुछ दिन श्रीराम की सेवा करके फिर लौट आऊंगा।’
यहां हनुमान जी एक बात सिखा गए। उन्होंने सुग्रीव के चरण पकड़े, ये विनम्रता है। हनुमान जानते थे कि राजा का अपना एक अहंकार होता है, जिसे हम प्रोटोकॉल भी कहते हैं। जो भी काम करें, अपने स्वभाव से उस वातावरण की मर्यादा और प्रोटोकॉल को निभाते हुए करें।